ธปท.ยันไม่ปรับขึ้นเงินดาวบ้าน
ธปท.แจงไม่จำเป็นต้องเพิ่มเกณฑ์เพิ่มเงินดาวน์บ้านจากปัจจุบันกำหนดให้อยู่ในระดับ 90-95%
22 ก.พ. 2556

ธปท.แจงไม่จำเป็นต้องเพิ่มเกณฑ์เพิ่มเงินดาวน์บ้านจากปัจจุบันกำหนดให้อยู่ในระดับ 90-95%
นายประสาร ไตรัตน์วรกุล ผู้ว่าการ ธนาคารแห่งประเทศไทย (ธปท.) กล่าวว่า กล่าวว่า ราคาสินทรัพย์จะปรับขึ้นอีกมากแค่ไหนอยู่ที่ความต้องการซื้อ(ดีมานด์)และความต้องการผลิตออกมาขาย(ซับไพร์)ของตลาด ซึ่งขณะนี้ธปท.ก็ติดตามดูอยู่ว่าราคาที่ปรับขึ้นเป็นผลมาจากการสินเชื่อหรือไม่ แต่เท่าที่ตามดูสินเชื่ออสังหาฯก็เพิ่มขึ้นในระดับปกติ และธนาคารพาณิชย์เองก็มีการดูแลตัวเองระมัดระวังระดับหนึ่ง ดังนั้น จึงยังไม่น่าจะมีการปรับเกณฑ์สัดส่วนการสินเชื่อต่อมูลค่าหลักประกัน(LTV)จากปัจจุบันที่ 90-95% ในช่วงนี้
ขณะที่ ธปท. รายงานฐานะทุนสำรองระหว่างประเทศ ณ 15 ก.พ.2556 ว่า อยู่ที่ระดับ 1.797 แสนล้านเหรียญสหรัฐ หรือประมาณ 5.365 ล้านล้านบาท ลดลง 1,200 ล้านเหรียญสหรัฐ หรือประมาณ 3.58 หมื่นล้านบาท หากคิดอัตราแลกเปลี่ยนปัจจุบันที่ระดับ 29.85 บาทต่อเหรียญสหรัฐ จากสัปดาห์ก่อนหน้าอยู่ที่ 1.809 แสนล้านเหรียญสหรัฐ หรือประมาณ 5.392 ล้านล้านบาท 
ด้านฐานะซื้อเงินตราต่างประเทศล่วงหน้าสุทธิอยู่ที่ระดับ 2.38 หมื่นล้านเหรียญสหรัฐ เพิ่มขึ้น 500  ล้านเหรียญสหรัฐ จากสัปดาห์ก่อนที่ 2.33 หมื่นล้านเหรียญสหรัฐ ส่งผลให้ทุนสำรองระหว่างประเทศสุทธิ ซึ่งรวมทุนสำรองระหว่างประเทศ และฐานะซื้อเงินตราต่างประเทศล่วงหน้าสุทธิในปัจจุบันอยู่ระดับ 2.035 แสนล้านเหรียญสหรัฐ
ทั้งนี้ ทุนสำรองที่ปรับลดลงน่าจะมีสาเหตุจากธปท.ทยอยลดการเข้าแทรกแซงค่าเงินด้วยการเข้าซื้อในเงินเหรียญในตลาดซื้อขายและส่งมอบทันที(SPOT) เพื่อนำเงินเหรียญสหรัฐเก็บเข้าทุนสำรองฯลง เนื่องจากค่าเงินบาทเริ่มทรงตัวในระดับเดียวกับสกุลในภูมิภาค และเคลื่อนไหวมีเสถียรภาพมากขึ้น โดยปัจจุบันเงินบาทอยู่ที่ระดับ 29.80 – 29.85 บาทต่อเหรียญสหรัฐ